b'\n_START_ARTICLE_\nIBM\n_START_PARAGRAPH_\nInternational Business Machines Corporation (kraj\xc5\xa1e IBM) je podjetje, ki deluje \xc5\xbee od leta 1888, uradno pa je bilo zdru\xc5\xbeeno 15.junija 1911. Med ustanovitelji podjetja, ki se je zdru\xc5\xbeilo v IBM je bil tudi Herman Hollerith, izumitelj luknjane kartice._NEWLINE_IBM je prvo podjetje, ki je na trg izdalo osebni ra\xc4\x8dunalnik. Ker so bili ra\xc4\x8dunalniki takrat zelo dragi je bil to prvi ra\xc4\x8dunalnik, ki so si ga lahko privo\xc5\xa1\xc4\x8dili navadni ljudje (pribli\xc5\xbeno dana\xc5\xa1njih 1000 \xe2\x82\xac)._NEWLINE_Sede\xc5\xbe podjetja je v mestu Armonk, New York, (ZDA). Podjetje izdeluje in prodaja ra\xc4\x8dunalni\xc5\xa1ko strojno in programsko opremo ter ponuja informacijske storitve. Kot podjetje s storitvami informacijske tehnologije je najve\xc4\x8dje na svetu, skupno zaposljuje preko 330.000 delavcev in je eno redkih, ki kontinuirano deluje od 19. stoletja dalje. Deluje v ve\xc4\x8d kot 170 dr\xc5\xbeavah sveta.'